paragraph_text: Ime "Raikou" u potpunosti je preuzeto iz japanskog jezika. Dolazi od japanskih riječi "rai" = grmljavina, i "kou" = gospodar. U doslovnom prijevodu, njegovo bi ime značilo "gospodar grmljavine". Njegovo ime moglo bi dolaziti i od riječi Raiju: japanskog demona čije ime znači "gromovita životinja" ili "gromovita zvijer", na čijem se liku Raikou vjerojatno i temelji. Raijua se prikazuje kao demona grmljavine u obliku mačke, jazavca ili lasice.